vznesené Pripomienky v rámci medzirezortného pripomienkového konania

Návrh nariadenia vlády Slovenskej republiky o podpore podnikania v pôdohospodárstve a rozvoji vidieka 

Počet vznesených pripomienok, z toho zásadných	6  / 4 	

Subjekt	Pripomienka	Typ	
SLASPO 	Prílohy 
Upozorňujeme na nesprávne označenie príloh k nariadeniu, ktoré sú označené ako "prílohy k výnosu". 	O 	
SLASPO 	Príloha č. 8  
V nadväznosti na zásadnú pripomienku k § 7 ods. 11 písm. b) je potrebné vykonať úpravu v prílohe č. 8 nariadenia - Výpočet požiadavky o dotáciu podľa § 3 ods. 10. Navrhujeme v tabuľke slová "Výpočet požiadavky (hodnota uhradeného ročného poistného) v eurách" nahradiť slovami "Výška predpokladaného ročného poistného". 	Z 	
SLASPO 	K § 7 ods. 11 písm. b)  
V § 7 ods. 11 písm. b) navrhujeme doplniť termín na splnenie povinnosti predložiť potvrdenie o uhradení predpísaného poistného a to do 31. októbra príslušného rozpočtového roka. 
V súlade s uvedeným, navrhujeme toto znenie ustanovenia § 7 ods. 11 písm. b) : 
"b) potvrdenie o úhrade predpísaného poistného predloží farmár alebo pestovateľ najneskôr do 31. októbra príslušného rozpočtového roka,” 

alebo 

navrhujeme vypustenie predmetného ustanovenia písm. b) a uložiť povinnosť predložiť potvrdenie o úhrade poistného so zodpovedajúcim termínom v inej časti nariadenia doplnením príslušného ustanovenia samostatným odsekom. 

Odôvodnenie: 

Ustanovenie § 7 ods. 11 písm. b) 
„(11) Ak sa dotácia poskytne na účely podľa § 3 ods. 10, prílohou k žiadosti je aj 
(b)potvrdenie o uhradení predpísaného poistného, ...“ 

odporuje 

ustanoveniu § 5 ods. 10 
„(10) Oprávnenými nákladmi alebo výdavkami na účely podľa § 3 ods. 10 sú náklady alebo výdavky farmára, ktoré mu vzniknú po predložení žiadosti na úhradu poistného. Oprávnenými nákladmi alebo výdavkami sú náklady alebo výdavky, ktoré uhradí farmár a preukáže platobnej agentúre v čase od predloženia žiadosti do 31. októbra príslušného rozpočtového roka". 

Podľa § 5 ods. 10 je oprávneným nákladom len poistné (splátky poistného), ktoré farmár (žiadateľ) uhradí poisťovateľovi po predložení žiadosti (na úhradu poistného) platobnej agentúre. V rozpore s týmto, k žiadosti musí podľa § 7 ods. 11 písm. b) už priložiť potvrdenie o uhradení predpísaného poistného. Ak farmár uhradí poistné a k žiadosti priloží o tom potvrdenie, nemá nárok na poskytnutie dotácie. 
 	Z 	
SLASPO 	K § 7 ods. 11 písm. a) 
V § 7 ods. 11 navrhujeme nové znenie písm. a) . 
V § 7 ods. 11 písm. a) znie: 
"a) kópia poistnej zmluvy o poistení zvierat alebo poľnohospodárskych plodín uzatvorenej medzi farmárom a poisťovateľom alebo kópia poistnej zmluvy o poistení zvierat alebo poľnohospodárskych plodín uzatvorenej medzi poistníkom (ak poisteným nie je priamo farmár) a poisťovateľom,". 

Odôvodnenie: 
Pôvodná formulácia je zmätočná a nepostihuje všetky možnosti vzniku poistného vzťahu, ktoré môžu nastať, t.j.: 
1. poistná zmluva priamo medzi farmárom (ak sa podľa tohto nariadenia za farmára považuje aj chovateľ zvierat a aj pestovateľ plodín) – a poisťovateľom, 
2. medzi poistníkom (ktorý poisťuje farmára – chovateľa zvierat alebo pestovateľa plodín) a poisťovateľom. 
V ustanovení nie je potrebné zdôrazňovať špeciálne poistenie osiva, nakoľko je to len jeden z možných predmetov poistenia dohodnutých v poistnej zmluve, vo všeobecnosti stale ide o poistenie poľnohospodárskych plodín. 
Zámenu slov “poisťovňa” za “poisťovateľ “ odôvodňujeme zosúladením terminológie so súčasnými právnymi predpismi v oblasti poisťovníctva. 
 	Z 	
SLASPO 	K § 4 ods. 13 písm. c) 
V § 4 ods. 13 písm. c) navrhujeme za slovo „úrazu“ vložiť slová „poranenia, operácie“. 

Odôvodnenie: 
Doplnenie ustanovenia - špecifikácia iných možností vzniku strát na zvieratách. 
 	Z 	
SLASPO 	K § 4 ods. 10 písm. a) 
V § 4 ods. 10 písm. a) navrhujeme slová „alebo ak takýto druh poistenia nie je na trhu Európskej únie prístupný“ nahradiť slovami „alebo ak pre prípad takýchto strát nie je na trhu Európskej únie dostupné zodpovedajúce poistenie,“. 

Odôvodnenie: 
Precizovanie ustanovenia za účelom jeho presnejšej formulácie. 
 	O 	

Vysvetlivky  k použitým skratkám v tabuľke:	
O – obyčajná	
Z – zásadná